Aleksandrs Balodis

Aleksandrs Balodis (1897-1961) bija latviešu virsnieks, izlūkdienestu darbinieks, parapsihologs un rakstnieks.

 Dzīves gājums 
Dzimis 1897. gada vasaras saulgriežos lauksaimnieka ģimenē pie Krustpils. Pēc pirmskolas beidza ģimnāziju un iestājās karaskolā. Piedalījās Pirmajā pasaules karā kā Krievijas Impērijas armijas virsnieks. Krievijas pilsoņu kara laikā pārgāja Baltās kustības pusē, vēlāk veica Francijas izlūkdienesta uzdevumus Krievijā un Baltijas valstīs diplomātiskās pārstāvniecības darbinieka statusā.J. Daidža priekšvārds grāmatai Kosmozofija. Rīga: Biedrība "Latvietis", 2010.

Pēc 1921. gada A. Balodis atgriezās Latvijā, 1923. gadā piedalījās filmas uzņemšanā par pulkvedi Frīdrihu Briedi. Vēlāk nodevās ezotēriskām nodarbēm, īpaši auras pētīšanai. Bija precējies ar Latvijas Parapsiholoģijas biedrības vadītāju Emmu Apari, kas izdeva literāri-zinātnisku un filosofiski-ētisku žurnālu "Zvani" (1926-1928).Visi izdevuma "Zvani" numuri  Latvijas Nacionālā digitālā bibliotēkas nodaļā "Periodika" 1930. gadā viņš kopā ar Emmu Apari nodibināja Latvijas Garīgo zinātņu biedrību un sāka izdot "Vaiņags".Okultisma mācība par cilvēka sastāvu un dzīvi pēc nāves Emma Apare Balodis, mēnešraksts "Vaiņags", 1931. — 16 lpp. Nolasīja vairāk kā 50 lekciju Latvijas Kosmosofijas biedrībā.A Glimpse into the History of Yoga Movement in Latvia S. Krūmiņas-Koņkovas raksts angļu valodā izdevumā "Reliģiski-filozofiski raksti XVII", 2014. Pēc Ulmaņa apvērsuma 1935. gadā kopā ar sievu publicēja grāmatu "Kosmosofija", tomēr tā drīz tika iekļauta aizliegto grāmatu sarakstā. A. Balodis bija spiests atstāt Latviju, dzīvoja Somijā.

1939. gadā atgriezies Latvijā, pēc Latvijas okupācijas esot organizējis slepenu pretošanās kustību, bet pēc tās sagrāves viņam kā vācbaltietim izdevies repatriēties uz Vāciju. Vācu okupācijas laikā atkal atgriezies Latvijā un strādājis par kāda uzņēmuma direktoru. Pēc kara beigām organizējis latviešu bēgļu nometnes ASV okupācijas zonā Vācijā. Īslaicīgi apcietināts kā "augsta ranga nacistu virsnieks", bet jau pēc piecām dienām atbrīvots. Pēc tam izceļoja uz Franciju, kur miris 1961. gada rudens saulgriežos.

 Bibliogrāfija 
 Emma Balodis. Joga Jnigaes Noimantagara mācība Kosmosofija. Rīga: autora izdevums 1935. — 464 lpp.
 Aleksandrs P. Balodis. Kosmozofija: Dievs, pasaule un cilvēka stāvoklis tanī: mācība. Labots, precizēts, mainīts un papildināts izdevums. Rīga: Biedrība "Latvietis", 2010. — 470 lpp.

 Atsauces 

Kategorija:1897. gadā dzimušie
Kategorija:1961. gadā mirušie
Kategorija:Jēkabpils novadā dzimušie
Kategorija:Latvijas psihologi
Kategorija:Latvijas rakstnieki
Kategorija:20. gadsimta rakstnieki
Kategorija:Misticisms
Kategorija:Mistiķi
Kategorija:Trimdas latvieši
Kategorija:Cilvēki ar nezināmu dzimšanas datumu
Kategorija:Cilvēki ar nezināmu miršanas datumu